Biçicletta

A biçiclétta ò biciclétta, dîta bîci ascì, a l'é 'n veìcolo a pedâli mesciòu da-a fòrsa de l'òmmo ò da 'n motô, ch'o se conpónn-e de dôe rêue atacæ a 'n tiâ, mìsse unn-a derê a l'âtra. E persónn-e chi vàn in biçiclétta són dîte ciclìsti.

E biçiclétte són stæte svilupæ inte l'Eoröpa de l'Eutoçénto e, a l'inprinçìpio do sécolo XXI, ghe n'êa ciù de 1 miliàrdo in gîo pò-u móndo, nùmero ciù èrto che quéllo de outomòbile. E biçiclétte són o mézzo de traspòrto ciù comùn inte diferénti regioìn do móndo, ma són dêuviæ cómme demôa popolâre ascì, vegnìndo adatæ scìnn-a cómme zêugo pe-i figeu. Pe de ciù, gh'àn di ûxi pò-u fitness, inti ezèrciti, co-i corê in biçiclétta e into ciclìsmo sportîvo e artìstico.

A fórma e a configuraçión de bâze da tìpica biçiclétta "de seguéssa" a no l'é cangiâ goæi da-o svilùppo di prìmmi modélli a cadénn-a, nasciûi ciù ò mêno do 1885. A ògni mòddo, l'é stæto amegioòu bén bén de detàggi, spécce co-i nêuvi materiâli e a progetaçión a-o computer, ch'àn permìsso di progètti specializæ pe géneri diferénti de ciclìsmo. In sciâ fìn, into sécolo XXI, s'é difûzo e biçiclétte elétriche.

L'invençión da biçiclétta a l'à avûo di inpàtti inportànti in sciâ socjêtæ, ségge da-o pónto de vìsta da coltûa che pò-u svilùppo di modèrni métodi industriâli. Pe de ciù, gh'é tànti conponénti inventæ pe-e biçiclétte ch'àn avûo 'n ròllo inportànte pò-u svilùppo de l'outomòbile ascì, cómme i cuscinétti a sfêra, i pneomàtichi, i pignoìn e-e rêue a ràggi.

 Stöia 

 Descriçión 

 Nòtte 

 Bibliografîa 


 Âtri progètti 

 Ligàmmi de fêua 



Categorîa:Traspòrti stradâli‎
Categorîa:Veìcoli